
PANEVĖŽIO PRADINĖS MOKYKLOS

MOKINIŲ ASMENINIŲ MOBILIŲJŲ TELEFONŲ IR KITŲ IŠMANIŲJŲ ĮRENGINIŲ NAUDOJIMO TVARKA


I. sKYRIUS
BendrOSIOS NUOSTATOS
	
1. [bookmark: _GoBack]Panevėžio pradinės mokyklos (toliau – mokykla) mokinių asmeninių mobiliųjų telefonų ir kitų išmaniųjų technologijų įrenginių naudojimo tvarka (toliau – tvarka) parengta vadovaujantis LR švietimo, mokslo ir sporto ministro ir LR sveikatos apsaugos ministro 2025-07-31 įsakymu Nr. V-807/V-726 patvirtintomis „Mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo ir bendrojo ugdymo mokykloje rekomendacijomis“ bei Panevėžio miesto savivaldybės administracijos švietimo skyriaus 2026-06-25 įsakymo Nr. VI-103 priedu “Mokinių asmeninių mobiliųjų telefonų ir kitų galimų įrenginių naudojimo Panevžio miesto savivaldybės ikimokyklinio ir bendrojo ugdymo mokyklose pavyzdiniu tvarkos aprašu“.
2. Asmeniai išmanieji įrenginiai tvarkoje suprantami kaip mokinio nuosavybėje esanti informacinė ir komunikacinė įranga, skirta skambinti, siųsti ar gauti tekstines bei garso žinutes, klausytis muzikos, žiūrėti ar dalintis garso bei vaizdo įrašais, naršyti internete, žaisti, fotografuoti ar atlikti kitus su ugdymu nesusijusius dalykus.
3. Tvarkos tikslai:
3.1. padėti užtikrinti saugią, ugdymui palankią mokyklos aplinką;
3.2. mažinti mokinių sveikatai kylančią riziką dėl perteklinio išmaniųjų įrenginių naudojimo (irzlumą, dirglumą, dėmesio koncentracijos sutrikimus);
3.3. apsaugoti mokinius nuo žalingo ir pavojingo turinio internete, patyčių mokinių ir mokyklos darbuotojų atžvilgiu;
3.4. vykdyti priklausomybės nuo mobiliųjų įrenginių prevenciją;
3.5. užtikrinti vidinę tvarką mokykloje, išskyrus atvejus kai išmanus įrenginys būtinas dėl mokinios veikatos būklės.
II. SKYRIUS
TVARKOS ĮGYVENINIMO PRIEMONĖS

4. Draudžiama naudotis išmaniaisiais įrenginiais mokykloje ir jos teritorijoje pamokų bei pertraukų metu.
5. Mokiniai privalo į mokyklą atsineštus asmeninius išmaniuosius įrenginius laikyti begarsiu režimu kuprinėse arba mokytojo nurodytoje specialioje vietoje tiek pertraukų, tiek pamokų metu, išskyrus atvejus, kai dėl sveikatos ar kitų objektyvių priežasčių mokiniui būtina juo pasinaudoti.
6. Pamokų, neformaliojo švietimo užsiėmimų metu ar visos dienos mokyklos pailgintos dienos grupės metu asmeniniais išmaniaisiais įrenginiais naudotis draudžiama. Draudimas taip pat taikomas ir po pamokų, kai mokiniai laukia kitų formalaus ar neformalaus ugdymo veiklų. Išmaniais įrenginiais galima naudotis tik mokytojui leidus. 
7. Mokyklos organizuojamų išvykų, edukacijų, ekskursijų, renginių ir kitų ugdomųjų veiklų ne mokyklos aplinkoje metu asmeniniais mobiliais telefonais ar kitais išmaniaisiais įrenginiais naudotis draudžiama, išskyrus atvejus, kai atsakingas mokytojas ar išvykos vadovas leidžia įrenginį naudoti konkrečiam ugdymo, susisiekimo ar veiklos organizavimo tikslui.
8. Asmeniniai mobilieji ar kiti išmanieji įrenginiai ugdymo tikslais gali būti naudojami tik tada, kai mokytojas iš anksto numato konkrečią užduotį, aiškiai apibrėžia naudojimo tikslą, trukmę, naudojimo ribas ir užtikrina, kad po užduoties įrenginiai vėl bus padėti į nustatytą vietą. Pirmiausia rekomenduojama naudoti mokyklos turimas priemones – planšetes, kompiuterius, kompiuterių klasę ar kitą mokyklos įrangą.
9. Mokiniui pirmą kartą pažeidus nustatytą Tvarką, jis yra įspėjamas žodžiu.
10. Mokiniui antrą kartą pažeidus Tvarką, jis privalo padėti telefoną į mokytojo nurodytą vietą ir pasiimti gali tik ugdymo proceso pabaigoje. Apie Tvarkos pažeidimą informuojami mokinio tėvai ar teisėti atstovai žinute elektroniame dienyne Tamo.
11. Trečią kartą pažeidus Tvarką, mokinio išmanusis įrenginys grąžinamas tik  su mokytoju sutartu laiku į mokyklą atvykusiems tėvams ar teisėtiems atstovams. Mokytojas, klasės vadovas ar kitas paskirtas darbuotojas organizuoja individualų pokalbį su mokiniu ir tėvais. Pokalbio faktas pažymimas elektronniame dienyne.
12. Jeigu Tvarką pažeidęs mokinys atsisako padėti išmanųjį įrenginį į mokytojos nurodytą vietą, kviečiama socialinė pedagogė, psichologė ar mokyklos administracija bei telefonu ir žinute elektroniniame dienyne informuojami mokinio tėvai ar teisėti vaiko tastovai. 
13. Jei mokinio elgesys kartojasi, klausimas svarstomas Vaiko gerovės komisijoje.
14. Mokiniui draudžiama tyčia nuslėpti turimą antrą ar kitą papildomą mobilųjį ar išmanųjį įrenginį. Nustačius tokį atvejį, tai laikoma sąmoningu Tvarkos pažeidimu ir taikomos griežtesnės pakartotinio pažeidimo priemonės, nurodytos III skyriaus 13 punkte.
15. Dalyko mokytojas pamokos metu atsako už tai, kad mokiniai laikytusi nustatytos Tvarkos, reaguoja į pažeidimus, juos fiksuoja ir, prireikus, perduoda informaciją klasės vadovui, socialiniam pedagogui ar adminitracijai.
16. Budintis mokytojas ar kitas darbuotojas pertraukų metu ir po pamokų, kai mokiniai laukia formalaus ar neformalaus ugdymo veiklų, tėvų, teisėtų vaiko atstovų  ar kitų veiklų, stebi mokinių elgesį bendrose erdvėse, primena Tvarkos reikalavimus, reaguoja į pažeidimus ir informuoja klasės vadovą, socialinį pedagogą ar administraciją.
17. Klasių mokytojai organizuoja klasės valandėles apie atsakingą technologijų naudojimą, analizuoja pasikartojančius pažeidimus, bendrauja su tėvais ar teisėtais vaiko atstovais ir bendradarbiauja su švietimo pagalbos specialistais.
18. Švietimo pagalbos specialistai konsultuoja mokytojus, dirba su mokiniais, sistemingai pažeidžiančiais Aprašą, įtraukia tėvus į sprendimų priėmimą, inicijuoja pagalbos planą ir prevencines priemones apie saugų bei atsakingą technologijų naudojimą.
19. Tėvai ar teisėti vaiko atstovai bendradarbiauja su mokykla, aptaria su vaiku atsakingą asmeninių išmaniųjų įrenginių naudojimą, pagal galimybę užtikrina, kad mokinys nesineštų į mokyklą nereikalingų įrenginių, o gavę informaciją apie pažeidimą dalyvauja sprendžiant situaciją.
20. Mokinys privalo laikytis Tvarkos, vykdyti mokytojų ir kitų mokyklos darbuotojų teisėtus nurodymus, nepažeisti kitų asmenų privatumo, saugumo ir orumo, atsakingai elgtis su savo ir kitų asmenų įrenginiais.
III. SKYRIUS
BAIGIAMOSIOS NUOSTATOS
21. Mokykla netasako už mokinių asmeninių išmaniųjų įrenginių saugumą, praradimą, sugadinimą ar dingimą. Už jų priežiūrą atsakingi patys mokiniai ir jų tėvai ar teisėti vaiko atstovai. Jei kyla abejonių dėl mokinio gebėjimo pasirūpinti įrenginiu, rekomenduojama jo į mokyklą nesinešti.
22. Su Tvarka pasirašytinai ar elektroninėmis priemonėmis supažindinami mokiniai ir jų tėvus ar teisėtus vaiko atstovai, mokytojai, švietimo pagalbos specialistai ir kiti darbuotojai, kurių funkcijos susijusios su Tvarkos įgyvendinimu.
23. Už Tvarkos įgyvendinimą atsakingi klasių vadovai, mokytojai, švietimo pagalbos specialistai bei mokyklos administracija.
24. Tvarka skelbiama mokyklos interneto sveitainėje. Prasidėjus naujiems mokslo metams, klasių vadovai per pirmąją rugsėjo savaitę primena mokiniams pagrindinius Tvarkos reikalavimus.
25. Tvarkos veiksmingumas ne rečiau nei kartą per mokslo metus aptariamas mokyklos administacijos, mokytojų ir pagalbos mokiniui specialistų. Atsižvelgiant į praktinius iššūkius, Tvarka gali būti keičiama mokyklos direktoriaus įsakymu.


